Najeriya, UN da wasu manyan kasashe 2 zasu lalubo hanyar kawo karshen Boko Haram a Turai ▷ Legit.ng
Najeriya, UN da wasu manyan kasashe 2 zasu lalubo hanyar kawo karshen Boko Haram a Turai
2 months ago 1866 views by Muhammad Auwal
An shirya wani babban taro a tsakanin kasashen Najeriya, Jamus, Norway da majalisar dinkin duniya a birnin Berlin dake kasar Jamus akan lalubo hanyoyin kawo karshen yakin ta’addanci na Boko Haram, inji rahoton kamfanin dillancin labarun Najeriya, NAN.
Za’a fara wannan taro ne daga ranar Litinin 3 ga watan Satumba zuwa Talata 4 ga wata, kuma zai mayar da hankali zuwa ga mawuyacin halin da yan gudun hijira suke ciki, kare fararen hula, dakile faruwar hare hare da kuma tabbatar da zaman lafiya a yankin tafkin Chadi.
KU KARANTA: PDP: Bafarawa ya yi watsi da duk wani tayin sulhu da sauran yan takarar shugaban kasa
Haka zalika a yayin taron za’a binciko hanyar da za’a tattaro kudaden da za’a tallafa ma yan gudun hijira dake Najeiriya, Nijar, Chadi da Kamaru tare da mayar dasu matsuguninsu, kudaden da suka kai dala biliyan 1.56.
Majiyar Legit.ng ta ruwaito wakilin Najeriya a wannan babban taro, jakadan Najeriya a majalsar dinkin Duniya shine Farfesa Tijjan Bande, kuma yace Najeriya ta shirya wani tsarin kashe dala biliyan 6.7 don kula da matsalolin yan gudun hijra.
“Ina kira ga masu ruwa da tsaki dasu kara kaimi wajen tabbatar da ganin taron na Berlin ya cimma manufar da aka shirya shi akai.” Inji Bande.
Bugu da kari Bande yayi kira da aka cigaba da hadin gwiwa tsakanin Najeriya da sauran kasashen dake yankin tafkin Chadi, da kuma kasashe da kungiyoyi masu zaman kansu dake taimakawa da kudade, hadin gwiwar dayace ya ja hankalin majalisar dinkin Duniya.
Shima jagoran aikin taimako na majalisar dinkin Duniya dake Najeriya, Edward Kallon yace har yanzu Najeriya na cikin mawuyacin hali, “Akalla mutane miliyn 10.2 ne rikicin Boko Haram ta shafa a jihohi uku dake yankin Arewa maso gabas.” Inji shi.
Hausa NewsMuhammadu Buhari News
How to make money online Nigerian braids hairstyles How much is JAMB form 2018/2019 Angela Okorie How to share data on MTN
Yadda Obasanjo da Oshiomole suka rikita jama’a a bikin kaddamar da littafin Jona...
6 minutes ago 4980 views
Wasu matasan kasar China sun kayatar da Buhari da wakar Fillanci, kalla anan